b'\n_START_ARTICLE_\nGrad stari Pre\xc5\xbeek\n_START_SECTION_\nZgodovina\n_START_PARAGRAPH_\nGrad stari Pre\xc5\xbeek je bil verjetno zgrajen nekaj desetletij pred letom 1180, zaradi prvih znanih lastnikov Prisov. Njegov glavni namen je bila obramba nekdaj pomembne poti med \xc5\xa0entjernejskim poljem in \xc5\xbeumber\xc5\xa1kim pogorjem. Prvi\xc4\x8d se izrecno omenja \xc5\xa1ele leta 1215 po smrti grofa Albrehta Vi\xc5\xa1njegorskega. Med 12. in 13. stol. so ga imeli v lasti najprej pri\xc5\xa1ki, nato vi\xc5\xa1njegorski in na koncu ande\xc5\xa1ki. Leta 1229 po izumrtju Ande\xc5\xa1kih so si gospostvo pridobili Babenber\xc5\xbeani, nato kralj Otokar. Leta 1228 se omenjata brata Gotfrid in Majnhard. Naslednji lastnik je bil Ulrik Spanheimski, vendar je po njegovi smrti posestvo ponovno prevzel kralj Otokar. Leta 1238 so se omenjali Gotfrid, Ulrik, Gotfrid II. in njegov brat Henrik, leta 1249 in 1264 Gotfrid II. in Ulrik, leta 1261 in 1263 Gotfrid II., leta 1265 Ortolfs ter leta 1267 Gotfrid II. in Wulfing. Nato Ortolf 1270 in Henrik 1273. Leta 1315 ga je oskrbnik Rudolf Svibenski opusto\xc5\xa1il a je bil dve leti kasneje ponovno obnovljen. Do leta 1318 ga je posedoval Henrik II., nato ga je prevzel Arnold. Leta 1320 ga poseduje Bertold in leta 1322 \xc5\xa1e Bertoldov sin Tomel. Med letoma 1404 in 1409 je bil gradi\xc5\xa1\xc4\x8dan Andrej (III.) Turja\xc5\xa1ki.  Andrej (V.) Turja\xc5\xa1ki pa je bil oskrbnik na Pre\xc5\xbeeku med letoma 1486 in 1493. Po\xc5\xa1kodovan je bil v velikem potresu leta 1511 in po tem tudi opu\xc5\xa1\xc4\x8den.'